title: Soliq tizimi va uning vazifalari
text: 414
  Milliy iqtisodiyotda soliqlar quyidagi uchta muhim vazifani bajaradi:
  - davlat xarajatlarini moliyalashtirish (fiskal vazifasi);
  - ijtimoiy tanglikni yumshatish (ijtimoiy vazifasi);
  - iqtisodiyotni tartibga solish (tartibga solish vazifasi).
  Davlat sarflari soliq tushumlari
  hisobiga amalga oshsada, davlat sarflari
  miqyosining o’sishi o’z navbatida soliqlarning o’sishini
  taqozo qiladi va uning
  darajasini belgilab beradi.
  Hozirgi davrda umumiy tendentsiya bo’lgan davlat sarflarining va shunga mos
  ravishda soliq hajmining o’sib borishini quyidagi omillar taqozo qiladi.
  1. Aholi sonining o’sishi.
  2. Ijtimoiy soha xizmatlari sifatiga talabning ortishi va urbanizatsiya.
  3. Atrof-muhitning ifloslanishi.
  4. Daromadlar tengsizligini qisqartirish dasturlarini amalga oshirish.
  5. Milliy mudofaa, davlat xavfsizligini ta’minlash xarajatlari hajmining o’sishi.
  Korxonalar faoliyatini soliq yordamida tartibga
  solish quyidagi umumiy
  tamoyillari asosida amalga oshiriladi:
  - barcha daromadlardan, ularning manbalariga bog’liq bo’lmagan
  holda soliq
  undirishning majburiyligi;
  - soliq undirishda barcha uchun yagona umumdavlat siyosati;
  - samarali ishlovchi korxonalarda hamda xo’jalik yuritishning ilg’or
  shakllari
  uchun soliq me’yorlarining rag’batlantiruvchi rolini ta’minlash;
  - soliq to’lovi bo’yicha barcha sub’ektlar majburiyati ustidan moliyaviy nazorat.
  Soliq stavkasini belgilash bir qator tamoyillarga asoslanadi.